CONSILIUL LOCAL  TIMIŞOARA                                                              Aprobat,

Direcţia  de Asistenţă Socială Comunitară                                                      PRIMAR 


Nr. 417/11.02.2008

                                                         Gheorghe Ciuhandu
R E F E R A T

privind propunerea de aprobare a  convenţiei  între Consiliul Local al Municipiului Timişoara  şi Serviciul de Ajutor Maltez în România, filiala Timişoara  pentru susţinerea unor servicii sociale  la nivelul Municipiului Timişoara

Serviciul de Ajutor Maltez în România, filiala Timişoara cu sediul în Municipiul Timişoara, str. Ciprian Porumbescu nr. 32 este o organizaţie neguvernamentală care se ocupă cu furnizarea de servicii sociale destinate persoanelor vârstnice.
Prin intermediul solicitării depuse la  Primăria Municipiului Timişoara, înregistrată la Direcţia de Asistenţă Socială Comunitară cu nr. 264 /29.01.2008 şi a completării cu nr. 405/11.02.2008, Serviciul de Ajutor Maltez în România, filiala Timişoara solicită susţinere financiară din partea Consiliului Local al Municipiului Timişoara pentru asigurarea plăţii contravalorii salariilor a unui număr de 3 persoane angajate în cadrul Serviciului de Ajutor Maltez în România, filiala Timişoara, achiziţionarea unui computer şi costurile aferente achiziţionării unor produse de igienă.

Serviciul de Ajutor Maltez în România, filiala Timişoara oferă patru tipuri de servicii sociale pentru persoanele vârstnice ( cantină socială, cămin de bătrâni, centru de zi şi îngrijire la domiciliu), dar solicită finanţare pentru Serviciul de îngrijire la domiciliu şi pentru Centrul de zi pentru vârstnici –Clubul Seniorilor.

Serviciul de îngrijire la domiciliu, cu sediul în Timişoara, str. Ciprian Porumbescu nr. 32, a fost acreditat prin Decizia nr. 33/2006. Centrul de zi pentru vârstnici situat în Timişoara, str. Gheorghe Bariţiu nr. 18, a fost acreditat prin Decizia nr. 31/2006.
În Municipiul Timişoara există un mare număr de persoane vârstnice. Prin serviciile oferite de Direcţia de Asistenţă Socială Comunitară, Serviciul pentru Protecţia Socială a Persoanelor Vârstnice se încearcă să se răspundă cât mai multor nevoi de natură socială a acestora. Deoarece, în prezent, nu putem acoperi nevoile tuturor acestor persoane, se urmăreşte încheierea unor convenţii cu organizaţii neguvernamentale, care au ca obiect al activităţii, protecţia socială a persoanelor vârstnice.
Serviciul de îngrijire la domiciliu al Serviciului de Ajutor Maltez în România, filiala Timişoara, oferă îngrijire pentru persoanele vârstnice cu domiciliul în Municipiul Timişoara, care nu locuiesc cu aparţinătorii sau aparţinătorii nu sunt apţi pentru ajutorarea persoanei. La domiciliul beneficiarilor se acordă următoarele servicii: asistenţă medicală primară, întreţinerea igienei corporale şi activităţi de  menaj. În prezent de acest serviciu beneficiază un număr de 45 de persoane vârstnice, dorindu-se extinderea lui la  50 de persoane. Serviciul este coordonat de către un asistent social, activitatea directă cu beneficiarii este susţinută de 5 îngrijitoare şi un asistent medical. 
Centrul de zi pentru vârstnici al Serviciului de Ajutor Maltez în România, filiala Timişoara, se adresează persoanelor vârstnice cu domiciliul în Municipiul Timişoara. Prin activităţile desfăşurate la Centrul de zi, se urmăreşte integrarea socială a beneficiarilor şi prelungirea perioadei de viaţa activă. Centrul este coordonat de către un asistent social şi deserveşte un număr de 20 de beneficiari.
Între Serviciul de Ajutor Maltez în România, filiala Timişoara şi Consiliul Local al Municipiului Timişoara există o veche colaborare, încă din anul 1996. Începând cu acest an, Cantina Socială a Serviciului de Ajutor Maltez în România, filiala Timişoara, a beneficiat de sprijinul Consiliului Local al Municipiului Timişoara, conform Hotărârii Consiliului Local nr. 13/1996, modificată prin Hotărârea Consiliului Local nr. 137/2007 privind suplimentarea fondurilor alocate de către Municipiul Timişoara către Serviciul de 

               Ajutor Maltez în România.

Serviciul de Ajutor Maltez în România, filiala Timişoara, beneficiază de subvenţie acordată în temeiul Legii nr. 34/1998, privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările şi completările ulterioare, în cuantum de 89 lei lunar/persoană, pentru un număr de 30 de persoane (Serviciul de îngrijire la domiciliu) şi pentru 20 de persoane (Centrul de zi pentru vârstnici).

Luând în considerare cele menţionate, în temeiul art.33, lit.(d) şi  art. 40, alin 3, lit. (a) din Legea nr.47/2006 privind sistemul naţional de asistenţă socială şi  în conformitate cu prevederile art.36 alin.2 lit.(e) şi alin 7, lit. (a) din Legea nr.215/2001 privind administraţia publică locală, republicată propunem:

· aprobarea încheierii unei convenţii de parteneriat între Consiliul Local al Municipiului Timişoara şi Serviciul de Ajutor Maltez în România, filiala Timişoara, pentru o perioadă de un an;

· asigurarea plăţii salariilor pentru 3 persoane ( un asistent medical – normă întreagă, un magaziner - normă întreagă, şi un îngrijitor curăţenie –normă întreagă) care se va realiza conform sistemului de stabilire a salariilor de bază în sectorul bugetar, în sumă de 34211; 
· suportarea costurilor pentru cheltuieli materiale:

· produse de igienă destinate persoanelor adulte care prezintă incontinenţă, în sumă de 1612.32 lei;
· achiziţionarea unui computer, cu o valoare de până la 1800 lei;

În total se solicită alocarea, din bugetul Consiliului Local al Municipiului Timişoara a sumei de 37623.32.
Alăturat anexăm următoarele:

· copii după solicitarea Serviciului de Ajutor Maltez în România, filiala Timişoara;
· organigrama Serviciului de Ajutor Maltez în România, filiala Timişoara, la    ANEXA 1;

· tabel cuprinzând  fondul de salarii la nivel de an 2008-2009, pentru cele 3 persoane propuse pentru salarizare, la ANEXA 2
· tabel cuprinzând valoarea anuală estimată a materialelor igienice, la ANEXA 3 
Viceprimar,

Adrian Orza

